ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 854 

28 Ιουλίου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 12.800 
υ.μ. στη θέση «Τσιγκάρη» της περιφέρειας Κοινότη¬ 
τας Σοφικού του Νομού Κορινθίας. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 
του Δήμου Ευόσμου (Ν. Θεσσαλονίκης). 2 

ΑΠΟΦΑΣΕΙΣ 

Τροποποίηση ορίων, όρων και περιορισμών δόμησης 


στον οικισμό Φισκάρδο κοιν. Φισκάρδου Ν. Κεφαλο- 

νιάς... 3 

Τροποποίηση ορίων, όρων και περιορισμών δόμησης 
στον οικισμό Κλείσματα, κοιν. Σπαρτιών Ν. Κεφαλο- 
νιάς... 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1197 (1) 

Κήρυξη ως αναδασωτέας έκτασης εμβαδού 12.800 υ.μ. 
στη θέση «Τσιγκάρη» της περιφέρειας Κοινότητας Σο- 
φικού του Νομού Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις της παρ. 3 του άρθρ. 117 του Συντάγμα¬ 
τος. 

2. Τις διατάξεις του Ν. 3200/55, περί «διοικητηικής 
αποκέντρωσης, όπως τροποποιήθηκε και συμπληρώθηκε 
μεταγενέστερα με το Ν.Δ. 532/70». 

3. Τις διατάξεις του Ν. 998/1979 «περί προστασίας των 


δασών και των δασικών εν γένει εκτάσεων της χώρας» και 
συγκεκριμένα: 

α) του άρθρ. 41 παρ. 1 

β) του άρθρ. 38 παρ. 

4. Τις διαταγές του Υπουργείου Γεωργίας: 

α) 160417/1180/8.7.80, 

β) 182447/3049/24.9.80, 

γ) 85144/1468/9.9.92. 

5. Την αριθ. 2716/24.6.93 πρόταση του Δασαρχείου 
Κόρινθου από την οποία προκύπτει ότι η έκταση που ανα- 
φέρεται στο θέμα είχε κατά το χρόνο της αποψιλώσές της 
που έγινε από παράνομη αποψίλωση από τον Ιωάννη 
Ευαγγ. Πιπίνη. 

Βασικό χαρακτήρα, κατά την έννοια του Νόμου 998/89 
και ως εκ τούτου επιβάλλεται η κήρυξή της ως αναδασω¬ 
τέας, αποφασίζουμε: 

Κηρύσσουμε αναδασωτέα με σκοπό την επανεγκατά- 
σταση, με φυσική ή τεχνική αναγέννηση, της δασικής βλά¬ 
στησης που καταστράφηκε από παράνομη αποψίλωση 
την ιδιωτική δασική έκταση εμβαδού, δώδεκα χιλιάδων 
οκτακόσιων (12.800) τ.μ., που βρίσκεται στη θέση «Τσι- 
γκάρη» της περιφέρειας της Κοινότητας Κόρφου του Νο¬ 
μού Κορινθίας και προσδιορίζεται από τα στοιχεία Α, Β, Γ, 
Δ, Ε, Ζ, Η, θ, I, Κ, Λ, Μ, Ν, Α, όπως φαίνεται στο συνημ¬ 
μένο διάγραμμα, το οποίο αποτελεί αναπόσπαστο μέρος 
της αποφάσεως αυτής και έχει όρια. 

Ανατολικά: Ελαιώνα ίδιου και αγνώστων. 

Δυτικά: Ελαιώνα ίδιου και αγνώστων. 

Βόρεια: Ελαιώνα ίδιου και αγνώστων. 

Νότια: Ελαιώνα ίδιου και αγνώστων. 

Η απόφαση αυτή ισχύει από της κοινοποιήσεώς της αρ- 
μοδίως (άρθρ. 41 Νόμου 998/1979) και προ της δημο- 
σιεύσεώς της στην Εφημερίδα της Κυβερνήσεως (άρθρ. 
37 Ν. 3200/55). 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Κόρινθος, 7 Ιουλίου 1993 
Ο Νομάρχης 

ΣΩΚΡΑΤΗΣ ΑΝΤΩΝΙΑΔΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. (2) 

Τροποποίηση του εγκεκριμένου ρυμοτομικού σχεδίου του 
Δήμου Ευόσμου (Ν. Θεσσαλονίκης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 9 και 70 του από 
17.7.1923 Ν. Δ/τος «περί σχεδίου πόλεων κ.λπ.» (Α' 228), 
όπως τροποποιήθηκαν και συμπληρώθηκαν. 

2. Τις διατάξεις του άρθρου 23 (παρ. 1 εδ. ιδ') του Ν. 
1558/1985 «Κυβέρνηση και Κυβερνητικά Όργανα» (Α' 
137). 

3. Τις διατάξεις της παρ. 3 του άρθρου 99 του Ν. 1892/ 
1990 «Για τον εκσυγχρονισμό και την ανάπτυξη και άλλες 
διατάξεις» (Α' 101), όπως αντικαταστάθηκε με την παρ. 2 
του άρ€ ρου 7 1 :Τ Ν. 2052/1992 «Μέτρα για την αντιμετώ¬ 
πιση τοι νέφο άι πολεοδομικές ρυθμίσεις» (Α' 94). 

4. Την 369/ ίΛ'ωμοδότηση του Δημοτικού Συμβου¬ 
λίου Ευόσμου. 

5. Την 6/συν. 5η/1992 γνωμοδότηση της Εκτελεστικής 
Επιτροπής του Οργανισμού Θεσσαλονίκης, με πρόταση 


του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Αρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου του Δήμου Ευόσμου (Ν. Θεσσαλονίκης) στο 
Οικοδομικό Τετράγωνο 190 και ειδικότερα μεταξύ των 
οδών Δημητρίου Καραολή, Αριστοτέλους, Τζαβέλα και Μ. 
Αλεξάνδρου, με κατάργηση και έγκριση πεζοδρόμου, 
όπως φαίνεται στο σχετικό πρωτότυπο διάγραμμα σε κλί¬ 
μακα 1: 500 που θεωρήθηκε από τον Προϊστάμενο της Δ/ 
νσης Τοπογραφικών Εφαρμογών με την 76341/1993 
πράξη του και που αντίτυπό του σε φωτοσμίκρυνση δημο¬ 
σιεύεται με το παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων έργων, αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 8 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

ΑΠΟΦΑΣΕΙΣ 

Αριθ. 1565 (3) 

Τροποποίηση ορίων, όρων και περιορισμών δόμησης στον 

οικισμό Φισκάρδο κοιν. Φισκάρδου Ν. Κεφαλονιάς. 

Ο ΝΟΜΑΡΧΗΣ ΚΕΦΑΛΟΝΙΑΣ 
Έχοντας υπόψη: 

1. Τις διατάξεις του από 24.4.85 Π. Δ/τος (ΦΕΚ 181 Δ7 
3.5.85) «περί τρόπου καθορισμού ορίων οικισμών της χώ¬ 
ρας μέχρι 2.000 κατοίκους, κατηγορίες αυτών και καθορι¬ 
σμός όρων και περιορισμών δόμησής τους», καθώς και τα 
τροποποιητικά αυτού Διατάγματα. 

2. Την αριθ. 3386/86 απόφαση Νομάρχη Κεφαλονιάς, 
με την οποία καθορίστηκαν τα όρια, οι όροι και περιορι¬ 
σμοί δόμησης στους οικισμούς Φισκάρδο, Ευρετή κ.λπ. 
κοινότητας Φισκάρδου. 

3. Την αριθμ. 920/86 απόφαση Νομάρχη για την κατη- 
γοριοποίηση των οικισμών του Ν. Κεφαλονιάς. 

4. Τα πληθυσμιακά στοιχεία της τελευταίας απογραφής 
του κράτους της ΕΣΥΕ. 

5. Τις αριθμ. 5/1993 απόφαση του Κ. Σ. Φισκάρδου. 

6. Το αριθμ. 1462/13.5.93 έγγραφο Δ/νσης Δασών. 

7. Το αριθμ. 437/1.4.93 έγγραφο 6ης Εφορείας Βυζ. 
Αρχαιοτήτων. 

8. Το αριθμ. Φ.333/Δ3-22/2753/2.6.93 έγγραφο ΣΤ' 
Εφορείας Προϊστ. και Κλασ. Αρχαιοτήτων. 

9. Το αριθ. ΥΠΠΟ/2η Ε.Ν.Μ./Φ09-ε/303/30.4.93 έγ¬ 
γραφο 2ης Εφορείας Νεωτέρων Μνημείων. 

10. Την αριθ. 127/3/17.6.93 γνωμοδότηση του Συμ¬ 
βουλίου Χωροταξίας, Οικισμού και Περιβάλλοντος του Ν. 
Κεφαλονιάς. 

11. Τον επιτόπιο έλεγχο της υπηρεσίας, αποφασί¬ 
ζουμε: 

I) Τροποποιούμε με επέκταση τα όρια του οικισμού Φι- 
σκάρδου Κοιν. Φισκάρδου Ν. Κεφαλονιάς, με στοιχεία (13 
-23-24-13), (25-26-27-28-29-30-25) και (31 -32 


- 33 - 34 - 35 - 31), όπως αυτά φαίνονται στο συνοδευτικό 
της παρούσας σχεδιάγραμμα σε κλίμακα 1: 5.000 και την 
επεξηγηματική έκθεση, που αποτελούν αναπόσπαστα 
μέρη της απόφασης αυτής και συντάχθηκαν βάσει στοι¬ 
χείων χαρτών και επιτόπιου ελέγχου. 

II) Καθορίζουμε τους ακόλουθους γενικούς όρους και 
περιορισμούς δόμησης: 

1. Εντός των περιοχών επέκτασης ισχύουν οι γενικοί 
όροι δόμησης που προβλέπονται από το Π.Δ. 24.4.85 
(ΦΕΚ 181 Δ785) και τα τροποποιητικά αυτού Διατάγματα 
σε συνδυασμό με το από 19.10.78 Π. Δ/γμα (ΦΕΚ 594 Δ7 
13.11.78) «περί παραδοσιακών οικισμών» για μη κεντρικό 
τμήμα οικισμού. 

III) Καθορίζουμε ως ειδικούς όρους δόμησης αυτούς 
που ορίζονται στην αριθμ. Π 1139/89 απόφαση Νομάρχη 
(καρτέλα 4 των αξιόλογων οικισμών επαρχίας Σάμης). 

IV) Κατά τα λοιπά ισχύουν τα οριζόμενα στο Π. Δ/γμα 
της 24.4.85 (ΦΕΚ 181 Δ /3.5.85) και τα τροποποιητικά 
αυτού Π. Δ/γματα. 

V) Για την εφαρμογή της παρούσας απόφασης δεν απαι¬ 
τείται δαπάνη σε βάρος του Προϋπολογισμού της Κοινό¬ 
τητας Φισκάρδου, σύμφωνα με τις διατάξεις του άρθρου 
27 του Ν. 2081/92 (ΦΕΚ 154 Α /92). 

Η παρούσα απόφαση με το σχεδιάγραμμα επέκτασης 
οριοθέτησης του οικισμού και την επεξηγηματική έκθεση 
πουτ συνοδεύει, θα αναρτηθεί με τη δημοσίευση στο 
ΦΕΚ, στο Τ.Π. & Π.Ε. για ένα μήνα. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αργοστόλι, 23 Ιουνίου 1993 

Ο Νομάρχης 
ΣΤΕΛΙΟΣ ΠΟΛΙΤΗΣ 

Αριθ. 977 (4) 

Τροποποίηση ορίων, όρων και περιορισμών δόμησης στον 

οικισμό ΚλεΙσματα, κοιν. Σπαρτιών Ν. Κεφαλονιάς. 

Ο ΝΟΜΑΡΧΗΣ ΚΕΦΑΛΟΝΙΑΣ 
Έχοντας υπόψη: 

1. Τις διατάξεις του από 24.4.85 Π. Δ/τος (ΦΕΚ181 Δ'/ 
3.5.85) «περί τρόπου καθορισμού ορίων οικισμών της χώ¬ 
ρας μέχρι 2.000 κατοίκους, κατηγορίες αυτών και καθορι¬ 
σμός όρων και περιορισμών δόμησής τους», καθώς και τα 
τροποποιητικά αυτού Διατάγματα. 

2. Την αριθ. 3372/86 απόφαση Νομάρχη Κεφαλονιάς, 
όπως τροποποιήθηκε με την αριθ. 1887/8.6.89 απόφαση, 
με την οποία καθορίστηκαν τα όρια, οι όροι και περιορι¬ 
σμοί δόμησης στον οικισμό Κλείσματα κοιν. Σπαρτιών. 

3. Την αριθμ. 920/86 απόφαση Νομάρχη για την κατη- 
γοριοποίηση των οικισμών του Ν. Κεφαλονιάς. 

4. Τα πληθυσμιακά στοιχεία της τελευταίας απογραφής 
του κράτους της ΕΣΥΕ. 

5. Την αριθμ. 2/1993 απόφαση του Κ. Σ. Σπαρτιών. 

6. Το αριθμ. 920/8.4.93 έγγραφο Δ/νσης Δασών. 

7. Το αριθμ. 959/23.3.93 έγγραφο Δ/νσης Γεωργίας. 

8. Την αριθ. 127/2/17.6.93 γνωμοδότηση του Συμβου¬ 
λίου Χωροταξίας, Οικισμού και Περιβάλλοντος του Ν. Κε- 
φαλονιάς. 

9. Τον επιτόπιο έλεγχο της υπηρεσίας, αποφασί¬ 
ζουμε: 

I) Τροποποιούμε με επέκταση τα όρια του οικισμού Σαρ- 
λάτων κοιν. Σβορωνάτων Ν. Κεφαλονιάς με στοιχεία (3-4 
-20-19-18-3), όπως αυτά φαίνονται στο συνοδευτικό 
της παρούσας σχεδιάγραμμα σε κλίμακα 1: 5.000 και την 
επεξηγηματική έκθεση, που αποτελούν αναπόσπαστα 


μέρη της απόφασης αυτής και συντάχθηκαν βάσει στοι¬ 
χείων χαρτών και επιτόπιου ελέγχου. 

II) Καθορίζουμε τους ακόλουθους γενικούς όρους και 
περιορισμούς δόμησης: 

1. Εντός των ορίων του οικισμού και στις περιοχές επέ¬ 
κτασης ισχύουν οι γενικοί όροι δόμησης που προβλέπο- 
νται από το Π.Δ. 24.4.85 (ΦΕΚ 181 Δ /85) και τα τροπο- 
ποιητικά αυτού Διατάγματα και αρτιότητα γηπέδου 500 
τ.μ.. 

III) Καθορίζουμε ως ειδικούς όρους δόμησης αυτούς 
που ορίζονται στην αριθμ. Π 1139/89 απόφαση Νομάρχη 
(καρτέλα 1 των αδιάφορων οικισμών επαρχίας Κρα- 
ναίας). 

IV) Κατά τα λοιπά ισχύουν τα οριζόμενα στο Π. Δ/γμα 
της 24.4.85 (ΦΕΚ 181 Δ73.5.85) και τα τροποποιητικά 
αυτού Π. Δ/γματα. 

Η παρούσα απόφαση με το σχεδιάγραμμα επέκτασης 
οριοθέτησης του οικισμού και την επεξηγηματική έκθεση 
που συνοδεύει, θα αναρτηθεί με τη δημοσίευση στο ΦΕΚ, 
στο Τ.Π. & Π.Ε. για ένα μήνα. 

Από τις διατάξεις αυτής της απόφασης δεν προκαλείται 
δαπάνη σε βάρος του Προϋπολογισμού της Κοινότητας 
Σπαρτιών και της Νομαρχίας Κεφαλονιάς. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 22 Ιουνίου 1993 

Ο Νομάρχης 
ΣΤΕΛΙΟΣ ΠΟΛΙΤΗΣ 





















